Document ID: /roh_data/filtered/fineweb-2-filterrobots_roh.jsonl.gz/47420

Urs Breitenmoser, il manader da l'organisaziun, ha ditg vers la gasetta Schweiz am Sonntag ch'i dettia actualmain 30 fin 40 lufs en Svizra. Fin ussa sajan s'etablids trais rotschas - mintgamai ina en il chantun Grischun, en il chantun Vallais ed en il chantun Tessin. I saja dentant sulet ina dumonda dal temp fin ch'i dettia ulteriuras rotschas.
Tenor Breitenmoser dovrian ils lufs guauds e pastgiras sco spazi da viver. Da quai haja avunda en Svizra ed en l'entir territori alpin. Sch'ils lufs sa derasian na dapendia dentant betg mo da facturs ecologics, mabain er da l'acceptanza entaifer la populaziun. Il dumber da 17 rotschas vegnia probabel cuntanschì en bun 20 onns.
RR novitads 09:00